Siti Hartati Murdaya

Siti Hartati Murdaya (Hanzi: 鄒麗英/邹丽英; Chow Lie Ing; lahèr 29 Agustus 1946) panèka ahli bisnis bân tokoh ajhârân Buddha è Indonesia. Sejjhâk taon 1984 salèrana dhâddhi pamaddhek bân Prèsidèn Direktur PT. Central Cipta Murdaya (CCM Group), panèka holding company (perusahaan induk) sè andi' 50 lebbi ana' perusahaan sè agerra' è bidang industri, trading, retail, manufaktur, parkebbhunan, kehutanan, konstruksi, properti, MICE bân hotèl. Salaènna jârèya, salèrana jhughân dhâddhi Katua Umum WALUBI sejjhâk 1998 - samangkèn. Bânnya' jabadhân laèn sè toman èkaollè, akadhi Dèwan Pertimbangan Prèsidèn (d/h Dèwan Pertimbangan Aghung) taon 1997 - 1999, Angghuta MPR Fraksi Utusan Golongan taon 1999 - 2004, Angghuta Komite Ekonomi Nasional (KEN) taon 2010 - 2012. Mètorot majalah Forbes, Hartati Murdaya panèka bâbinè' palèng soghi sa-Indonesia kalabân arta ra-kèra Rp 20,3 Trilliun otabâ 1,4 Miliar USD.Maharani, Dian (4 Februari 2013). "Hartati Murdaya Divonis 2 Tahun 8 Bulan Penjara". Kompas. Èaksès tangghâl 22 Juni 2024.

 Kaodi'ân 
Hartarti Murdaya lahèr è Jakarta tangghâl 29 Agustus 1946 kalabân nyama lahèr Siti Hartati Tjakra. Nyama Hartati panèka èberri'i Ir. Soekarno. Eppa'na Hartati, Tjakra Bhudi lambâ' panèka jurnalis sè ètugasaghi sareng Indonesia ghâbây aliput kabhâr kantos apinda dhâddhi pangusaha kaju. Hartati panèka pottrè partama dâri petto' satarètanan, salèrana andi' lèma' alè' binè' bân sèttong alè' lakè'.

Semangat ta' tao lessoh ghâbây nyarè èlmo ampon cekkak è abâ'na, salèrana alanjut pendidikan ka  Stanford University, Amerika Serikat taon 1982 dâlem Executive Program for Graduate Student of Top 500 American Companies, sè lèbât program kasebbhut abâ'na ajhâr beremma 500 perusahaan palèng bhâghus è Amerika Serikat ajhâlânaghi bân ngembhângaghi bisnissâ. Salaènna jârèya, Hartati jhughân ajhâr è National University of Singapore (NUS) taon 1984 dâlem Executive Program for Graduate Student sè jân mapènter Hartati.

Saellana ollè gellar Doktoranda (Dra.), taon 1971 Hartati Murdaya atemmo sareng Murdaya Widyawimarta Poo, Murdaya Poo panèka pangusaha ngodâ sè dâteng ka perusahaan andi'na eppa'na ghâbây noro' tender dâlem proyèk. Saellana katemmo kasebbhut, Hartati bân Murdaya Poo akabin è taon 1972, Hartati sè awwâlla alako mènangka General Manager è perusahaan andi'na eppa'na pas adhina'aghi kalakowan kasebbhut, pas ngembhângaghi bisnis asareng lakèna.

Hartati èkennal bânnya' orèng samangkèn mènangka tokoh sè multitalenta. Salèrana maddhek konglomerasi Central Cipta Murdaya (CCM) Group è taon 1984, panèka holding company sè andi' 50 ana' perusahaan sè agerra' è bidang industri, trading, retail, manufaktur, parkebbhunan, kehutanan, konstruksi, properti, MICE ((meeting, incentive, convention, exhibition)) bân hotèl.

Maskè salèrana sibu' akelola perusahaan sè cè' bânnya'na kalabân polowan èbuh karyawan, Hartati ghi' andi' bâkto dâlem pangabdiyân dâ' Buddha Dharma tor naghârâ. Salèrana narèma amanah mènangka Dèwan Pertimbangan Agung (DPA) è taon 1997 – 1999, bân dhâddhi utusan kalompo' è MPR RI taon 1999 – 2004, dhâddhi Komite Ekonomi Nasional (KEN) taon 2010 – 2012. Tor pangabdiyân mènangka Katua Umum WALUBI sejjhâk taon 1998 kantos samangkèn.

 Pendidikan 

 Fakultas Ekonomi Universitas Trisakti - Jakarta (d/h Res Publica) lulus taon 1971
 Stanford University: Executive Programme for Graduate Student of Top 500 American Companies lulus taon 1982
 National University of Singapore: Executive Programme for Graduate Student of Smaller Company lulus taon 1984

 Sombher-sombher